पाएं अपने शहर की ताज़ा ख़बरें और फ्री ई-पेपरडाउनलोड करें
डीएफसीसी (डेडिकेटेड फ्रेट कॉरिडोर कॉर्पोरेशन) के वेस्टर्न कॉरिडोर यानी जेएनपीटी मुंबई से दादरी वाया पालनपुर, फुलेरा रींगस और रेवाड़ी मार्ग पर एक छोर से दूसरे छोर तक यानी 1484 किमी में जल्द ही मालगाड़ियां विद्युत इंजनों से दौड़ेंगी। ट्रैक पर मालगाडिय़ों के दौड़ने के साथ ही रोजाना करीब 90 करोड़ रुपए के साढ़े 11 लाख लीटर डीजल की बचत होगी।
इस मार्ग पर करीब 60 हजार ट्रकों का लदान मालगाडिय़ों से हो सकेगा। डीएफसीसी का अजमेर परियोजना काम लगभग पूरा होने की कगार पर है। अधिकारियों के अनुसार तकनीकी काम पूरा होने में समय और लग सकता है। मालगाडिय़ों के दौड़ने से दिल्ली से मुंबई तक अब महज 24 घंटे में माल पहुंच सकेगा। पहले एक 1 सप्ताह से अधिक समय लगता था जिससे भारी नुकसान होता था। डीएफसीसी पर दौड़ने वाली मालगाडिय़ों की लंबाई डेढ़ किमी होगी, जिसमें 100 से अधिक रैक लगाए जा सकेंगे। इनमें ऊपर और नीचे करीब 300 कंटेनर यानी करीब 325 ट्रकों के माल का लदान एक साथ हो सकेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn